<http://schema.org/articleBody>
"Mai \u00E9s tard per reinventar-se. Tampoc als 80 anys, malgrat que no \u00E9s senzill. Jordi Pujol va invertir gran part de la seva confer\u00E8ncia -que va durar una hora i quart- a explicar, fil per randa i en diversos actes, la seva contribuci\u00F3 a Espanya. Des de finan\u00E7ar, en la seva etapa de banquer, projectes empresarials a Zafra (Badajoz) o l&amp;#039; Enciclopedia andaluza fins a donar suport als Pactes de la Moncloa, a la investidura de Calvo Sotelo quan la democr\u00E0cia havia estat &amp;quot;humiliada&amp;quot; el 23-F o a apuntalar un Felipe Gonz\u00E1lez tocat. I fins a evitar, m\u00E9s recentment, que Espanya fos rescatada per la UE despr\u00E9s que el PP negu\u00E9s el suport a Zapatero tot i les peticions de la CDU d&amp;#039;Angela Merkel. Per aix\u00F2 a Espanya &amp;quot;no els devem res, m\u00E9s aviat ens ho deuen&amp;quot;. I com que no paguen -ni pol\u00EDticament ni econ\u00F2micament- cal al\u00E7ar la vista i passar p\u00E0gina.Passar p\u00E0gina i retocar el llegat. Els presidents americans passen el tram final del mandat preocupats pel record que deixen. Ell no, malgrat que en la fase final de la seva presid\u00E8ncia, quan l&amp;#039;any 2003 ho va deixar c\u00F3rrer amb Jos\u00E9 Mar\u00EDa Aznar, ja es va adonar que Espanya havia tornat a la c\u00E0rrega i que la feina havia servit de poc. Per aix\u00F2 ara, en l&amp;#039;\u00FAltima etapa, vol ser recordat com un l\u00EDder capa\u00E7 de rectificar i adaptar-se, no fos cas que, despr\u00E9s de donar tantes lli\u00E7ons, en reb\u00E9s de les noves generacions de CDC.Per\u00F2 ahir el p\u00FAblic era veter\u00E0 al replet auditori de la Pompeu. No hi faltaven alguns alts c\u00E0rrecs, com tampoc els consellers Felip Puig i Andreu Mas-Colell; el secretari de la Presid\u00E8ncia, Francesc Homs; el secretari general adjunt de CDC, Oriol Pujol, o el secretari d&amp;#039;Exteriors, Sen\u00E9n Florensa. Tamb\u00E9 l&amp;#039;escoltaven Germ\u00E0 Bel, que havia estat diputat del PSC per\u00F2 que ara s&amp;#039;ha convertit en un dels pensadors a qui Pujol m\u00E9s li agrada citar, i Heribert Barrera, amb qui va comen\u00E7ar a &amp;quot;construir&amp;quot; el 1980."^^<http://www.w3.org/2001/XMLSchema#string>
<http://www.ara.cat/cronica/lEnciclopedia-andaluza-preocupacio-tardana-llegat_0_453554683.html>